L-Organizzazzjoni Dinjija tas-Saħħa (WHO) wissiet dwar ir-riskju li l-infezzjonijiet kawża tal-varjant Omicron jistgħu jinfirxu mad-dinja kollha. Dan intqal wara li d-Direttur Ġenerali tal-WHO, Dr Tedros Adhanom Ghebreyesus, reġa' appella biex pajjiżi aktar sinjuri jibagħtu aktar vaċċini lil pajjiżi fqar. Ghebreyesus żied li s'issa ma miet ħadd waqt li kien infettat bil-varjant Omicron. Intant, is-Segretarju tas-Saħħa tal-Iskozja ħabbar li nstabu tliet każijiet ta' nies infettati bil-varjant Omicron. B'hekk issa hemm 14-il każ ta' dan il-varjant fir-Renju Unit. Nhar it-Tnejn li għadda, fir-Renju Unit, instabu żewġ każijiet ġodda ta' dan il-varjant li ġew minn passiġġiera li vvjaġġaw lejn pajjiżi qrib tal-Afrika t'Isfel. Nhar is-Sibt li għadda, l-aġenzija tal-aħbarijiet BBC irrappurtat li l-awtoritajiet tas-saħħa tar-Renju Unit saru jafu b'żewġ każijiet ta' persuni infettati b'dan il-varjant. Iż-żewġ persuni tpoġġew fi kwarantina flimkien mal-familja tagħhom u sar ukoll contact tracing biex jaraw laħqux ġew infettati aktar persuni. Jinstabu żewġ każi tal-varjant il-ġdid fir-Renju Unit Minn meta nstab il-varjant Omicron, numru ta' pajjiżi oħra ħabbru li mhux se jħallu nies jivvjaġġaw minn u lejn sitt pajjiżi fl-Afrika. Il-pajjiżi huma: l-Afrika t'Isfel, in-Namibja, il-Lesotho, il-Botswana, l-Eswatini u ż-Żimbabwe. Nhar il-Ġimgħa li għadda, il-Ministru għas-Saħħa, Chris Fearne, ħabbar li Malta se twaqqaf l-ivvjaġġar lejn u minn reġjuni fejn instabu każijiet tal-varjant il-ġdid. Malta to ban travel to and from 6 countries over new Covid variant Intant, il-Prim Ministru tal-Ġappun ħabbar li mhux se jitħallew jidħlu aktar nies fil-pajjiż. Il-miżura se tidħol fis-seħħ minħabba l-firxa tal-varjant Omicron. Ir-Renju Unit irid laqgħa urġenti tal-G7 dwar l-Omicron